Дадатак 4

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА**

**«ЗАМЕЖНАЯ МОВА»**

1. **Вучэбныя праграмы**

У 2025/2026 навучальным годзе пры вывучэнні вучэбнага прадмета «Замежная мова» (англійская, нямецкая, французская, іспанская, кітайская) будуць выкарыстоўвацца вучэбныя праграмы, зацверджаныя Міністэрствам адукацыі Рэспублікі Беларусь у 2025 годзе.

Звяртаем увагу, што колькасць вучэбных тыдняў у Х класе з 2025/2026 навучальнага года скарацілася і складае 34 вучэбныя тыдні (п. 2 ст. 150 новай рэдакцыі Кодэкса Рэспублікі Беларусь аб адукацыі). У сувязі з гэтым у вучэбных праграмах Х класа па вучэбным прадмеце «Замежная мова» (англійская, нямецкая, французская, іспанская, кітайская) адбыліся наступныя змены:

на вывучэнне вучэбнага прадмета на базавым узроўні (2 гадзіны на тыдзень) адводзіцца 68 гадзін (замест 70 гадзін);

на вывучэнне вучэбнага прадмета на павышаным узроўні (4 гадзіны на тыдзень) адводзіцца 136 гадзін (замест 140 гадзін).

Скарачэнне гадзін прадугледжвае аб’яднанне камунікатыўных сітуацый у рамках адной тэмы, што рэкамендуецца на меркаванне настаўніка. Засваенне граматычнага матэрыялу ажыццяўляецца ў поўным аб’ёме. Пры падборы практычнага матэрыялу для фарміравання моўных, маўленчых і камунікатыўных уменняў рэкамендуецца скараціць аб’ём практыкаванняў рэпрадуктыўнага характару.

Вучэбныя праграмы размешчаны на нацыянальным адукацыйным партале: *<https://adu.by/>* *[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html);* [*Вучэбныя прадметы. V–XI класы / Англійская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

1. **Вучэбныя выданні**

Электронныя версіі падручнікаў і вучэбных дапаможнікаў размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/).

Да 2025/2026 навучальнага года перавыдадзены з улікам вынікаў вопытнай праверкі, дыялогавых пляцовак, грамадскай экспертызы асобныя вучэбныя дапаможнікі. Інфармацыя аб перавыдадзеных вучэбных дапаможніках размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы. V–XI класы / Англійская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

**Замежныя мовы. Нямецкая мова**

Лаптева, Н. Е. Немецкий язык / Нямецкая мова : учебное пособие для 7 класса учреждений образования, реализующих образовательные программы общего среднего образования, с белорусским и русским языками обучения и воспитания, повышенный уровень, с электронным приложением : в 2 ч. / Н. Е.Лаптева [и др.]. – Минск : Издательский центр БГУ, 2025.

Будзько, А. П. Нямецкая мова : вучэбны дапаможнік для 8 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання, з электронным дадаткам / А. П. Будзько. – Мінск : Адукацыя і выхаванне, 2025.

Будько, А. Ф. Немецкий язык : учебное пособие для 8 класса учреждений образования, реализующих образовательные программы общего среднего образования, с русским языком обучения и воспитания, с электронным приложением / А. Ф. Будько. – Минск : Адукацыя і выхаванне, 2025.

Будзько, А. П. Нямецкая мова : падручнік для 9 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання, з электронным дадаткам / А. П.Будзько, У. У. Кур’ян. – Мінск : Адукацыя і выхаванне, 2025.

Будько, А. Ф. Немецкий язык : учебник для 9 класса учреждений образования, реализующих образовательные программы общего среднего образования, с русским языком обучения и воспитания, с электронным приложением / А. Ф. Будько, В. В. Курьян. – Минск : Адукацыя і выхаванне, 2025.

**Замежныя мовы. Французская мова**

Колосовская, И. Г. Французский язык / Французская мова : учебник для 6 класса учреждений образования, реализующих образовательные программы общего среднего образования, с белорусским и русским языками обучения и воспитания, повышенный уровень, с электронным приложением : в 2 ч. / И. Г. Колосовская, Н. В. Скибская. – Минск : Издательский центр БГУ, 2025.

Вадюшина, Д. С. Французский язык / Французская мова : учебное пособие для 9 класса учреждений образования, реализующих образовательные программы общего среднего образования, с белорусским и русским языками обучения и воспитания, с электронным приложением / Д. С. Вадюшина. – Минск : Адукацыя і выхаванне, 2025.

**Замежныя мовы. Іспанская мова**

Цыбулёва, Т. Э. Испанский язык / Іспанская мова : учебное пособие для 5 класса учреждений образования, реализующих образовательные программы общего среднего образования, с белорусским и русским языками обучения и воспитания, повышенный уровень, с электронным приложением : в 2 ч. / Т. Э. Цыбулёва, О. А. Пушкина. – Минск : Адукацыя і выхаванне, 2025.

Гриневич, Е. К. Испанский язык / Іспанская мова : учебное пособие для 7 класса учреждений образования, реализующих образовательные программы общего среднего образования, с белорусским и русским языками обучения и воспитания, с электронным приложением / Е. К. Гриневич, О. В. Янукенас. – Минск : Адукацыя і выхаванне, 2025.

**Замежныя мовы. Кітайская мова**

Пониматко, А. П. Китайский язык / Кітайская мова : учебное пособие для 11 класса учреждений образования, реализующих образовательные программы общего среднего образования, с белорусским и русским языками обучения и воспитания, с электронным приложением / А. П. Пониматко [и др.]. – Минск : Адукацыя і выхаванне, 2025.

З мэтай узмацнення выхаваўчага патэнцыялу ў перавыдадзеных падручніках і вучэбных дапаможніках пашыраны прадметна-тэматычны змест, які адлюстроўвае нацыянальны кантэнт (інфармацыя аб дасягненнях Беларусі ў розных сферах грамадскага жыцця, аб культурных і прыродных славутасцях, аб важнейшых гістарычных падзеях, актуальных сацыяльна значных мерапрыемствах і іншае). Уключэнне матэрыялаў аб Рэспубліцы Беларусь накіравана на фарміраванне ў вучняў маральных каштоўнасных арыентацый, светапоглядных установак, пачуцця грамадзянскасці і патрыятызму, адказнасці за сучаснасць і будучыню Радзімы.

У вучэбных выданнях прадстаўлены таксама тэматычны слоўнік да кожнага раздзелу, які ўключае лексічныя адзінкі і маўленчыя клішэ для прадуктыўнага засваення. Актуалізавана інфармацыя ў тэкстах, абноўлены ілюстрацыйны матэрыял. Распрацаваны інтэрактыўныя заданні ў змесце электронных дадаткаў да падручнікаў і вучэбных дапаможнікаў.

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы. V–XI класы / Англійская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Замежная мова» ў 2025/2026 навучальным годзе размешчана на нацыянальным адукацыйным партале: *<https://adu.by/>* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы. V–XI класы / Англійская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

1. **Арганізацыя адукацыйнага працэсу пры вывучэнні вучэбнага прадмета на павышаным узроўні**

Для базавага і павышанага ўзроўняў вывучэння замежнай мовы прадугледжаны вучэбны матэрыял у рамках прадметна-тэматычнага зместу сфер зносін.

Як на базавым, так і на павышаным узроўні вывучэння замежнай мовы адбор зместу навучання павінен забяспечваць фарміраванне ў вучняў гатоўнасці да міжкультурных зносін, узаемаразумення, выхоўваць у іх паважлівае стаўленне да культурных традыцый Рэспублікі Беларусь і іншых краін, развіваць здольнасць перадаваць у працэсе іншамоўных зносін уласныя думкі і пачуцці.

**Адрозненне пры вывучэнні замежнай мовы на базавым і павышаным узроўнях вызначаецца** аб’ёмам прадуктыўнага і рэцэптыўнага слоўніка, колькасцю граматычнага матэрыялу, якая падлягае прадуктыўнаму засваенню, колькасцю рашаемых камунікатыўных задач і ступенню іх складанасці.

Пры вывучэнні замежнай мовы на базавым узроўні вучням прапануецца рашаць камунікатыўныя задачы пераважна ў стандартных сітуацыях (напрыклад, расказаць аб прафесіях, запатрабаваных у сучасным грамадстве; распытаць аб папулярных прафесіях у Рэспубліцы Беларусь і іншых краінах; абгрунтаваць свой выбар прафесіі)*.*

Пры вывучэнні замежнай мовы на павышаным узроўні вучні павінны рашаць камунікатыўныя задачы ў стандартных сітуацыях, а таксама праблемныя задачы на аснове больш глыбокіх сацыякультурных і (або) энцыклапедычных ведаў (параўнаць асаблівасці розных прафесій; аргументаваць важнасць валодання замежнай мовай у прафесійнай дзейнасці). Мадэляванне разнастайных сітуацый міжкультурных зносін з’яўляецца неад’емнай часткай навучання іншамоўнаму вуснаму маўленню.

Пры навучанні замежнай мове на павышаным узроўні асаблівая ўвага надаецца авалоданню гутарковымі нормамі вывучаемай мовы, прыёмамі самастойнай работы з іншамоўнымі крыніцамі інфармацыі; падрыхтоўцы вучняў да самаадукацыі і набыцця асабістага вопыту міжкультурных зносін; развіццю якасцей полікультурнай асобы, запатрабаваных у сучасным інфармацыйным грамадстве.

У 2025/2026 навучальным годзе ў V–IX класах базавай школы, сярэдняй школы, школы-інтэрната для дзяцей-сірот і дзяцей, якія засталіся без апекі бацькоў, а таксама ў VIII–IX класах гімназіі прадугледжана магчымасць павелічэння колькасці вучэбных гадзін, якія адводзяцца на вывучэнне замежнай мовы (не больш чым на 2 гадзіны), за кошт гадзін кампанента ўстановы адукацыі.

Дадатковы вучэбны час павінен быць выкарыстаны для:

удасканалення навыкаў і развіцця ўменняў вуснага маўлення вучняў шляхам рашэння больш складаных камунікатыўных задач, якія дазваляюць пашырыць і паглыбіць вопыт іншамоўнай камунікатыўнай дзейнасці;

павелічэння аб’ёму лексічнага і граматычнага матэрыялу для прадуктыўнага засваення ў межах адзінага з базавым узроўнем прадметна-тэматычнага зместу;

засваення стратэгій маўленчых і немаўленчых паводзін, якія адпавядаюць нормам і патрабаванням, прынятым у краінах вывучаемай мовы;

павышэння ўзроўню гатоўнасці вучняў да самаадукацыйнай дзейнасці па авалоданні замежнай мовай;

развіцця кампенсаторных уменняў ва ўсіх відах маўленчай дзейнасці;

развіцця вучэбна-пазнавальных уменняў вучняў.

Пры навучанні замежнай мове ў аб’ёме 4 (5) вучэбных гадзін на тыдзень неабходна арыентавацца на патрабаванні вучэбнай праграмы да вывучэння замежнай мовы на павышаным узроўні.

Для рэалізацыі пастаўленых задач неабходна выкарыстоўваць вучэбныя дапаможнікі па замежных мовах для базавага або павышанага ўзроўню, якія маюцца ў бібліятэчных фондах установы адукацыі. Электронныя версіі падручнікаў і вучэбных дапаможнікаў, якія будуць выкарыстоўвацца ў 2025/2026 навучальным годзе, размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/). Вучэбна-метадычныя комплексы (далей – ВМК) для факультатыўных заняткаў, дыдактычныя і дыягнастычныя матэрыялы, дадатковыя вучэбныя матэрыялы па вучэбным прадмеце «Замежная мова» (англійская, нямецкая, французская, іспанская, кітайская) размешчаны на нацыянальным партале: [*https://adu.by/*](https://adu.by/) [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы. V–XI класы / Англійская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

1. **Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 23 красавіка 2025 г. № 75 зацверджаны тыпавы вучэбны план ліцэя. Тыпавым планам ліцэя прадугледжана магчымасць вывучэння вучэбнага прадмета «Замежная мова» (англійская, нямецкая, французская, іспанская, кітайская):

на базавым узроўні ў X і XI класах (на вывучэнне вучэбнага прадмета ўстаноўлены 2 вучэбныя гадзіны на тыдзень у кожным класе);

на павышаным узроўні ў X і XI класах (на вывучэнне вучэбнага прадмета ўстаноўлена ад 4 да 6 вучэбных гадзін на тыдзень у кожным класе).

Змест вучэбнага прадмета, асноўныя патрабаванні да вынікаў вучэбнай дзейнасці вучняў вызначаны ў вучэбнай праграме па вучэбным прадмеце «Замежная мова» (англійская, нямецкая, французская, іспанская, кітайская) для X–XI класаў устаноў адукацыі, якія рэалізуюць адукацыйныя праграмы агульнай сярэдняй адукацыі, з рускай (беларускай) мовай навучання і выхавання.

Настаўнік самастойна плануе размеркаванне вучэбнага матэрыялу па тэмах з улікам канкрэтных умоў навучання і спецыфікі ўстановы адукацыі.

1. **Асаблівасці арганізацыі адукацыйнага працэсу**

Пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбнай праграмы па вучэбным прадмеце, на аснове якой складаецца каляндарна-тэматычнае планаванне, распрацоўваецца паўрочнае планаванне з улікам рэальных умоў навучання і выхавання ў канкрэтным класе. Вучэбна-метадычнае забеспячэнне, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбнай праграме.

У вучэбнай праграме ўтрымліваюцца пералікі тэрмінаў і паняццяў, якія падлягаюць абавязковаму засваенню, а таксама патрабаванні да адукацыйных вынікаў вучняў. Не дапускаецца прад’яўленне да вучняў патрабаванняў, якія не прадугледжаны вучэбнай праграмай.

**Рэалізацыя выхаваўчага патэнцыялу вучэбнага прадмета «Замежная мова»**

Звяртаем увагу, што Дырэктывай Прэзідэнта Рэспублікі Беларусь № 12 ад 9 красавіка 2025 г. «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Рэалізацыя ў адукацыйным працэсе выхаваўчага патэнцыялу вучэбнага прадмета «Замежная мова» будзе садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, павышэнне асабістай культуры і сацыяльнай адказнасці, выхаванне маральна-псіхалагічных якасцей, якія матывуюць на рашэнне задач паспяховага развіцця краіны.

Рашэнне гэтых задач напрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах, якія ўключаюць у тым ліку фарміраванне ўменняў прадстаўляць Рэспубліку Беларусь і яе культуру ва ўмовах іншамоўнай міжкультурнай камунікацыі.

Метадычныя рэкамендацыі па рэалізацыі ў адукацыйным працэсе выхаваўчага патэнцыялу вучэбнага прадмета «Замежная мова» размешчаны на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы. V–XI класы / Англійская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

**Фарміраванне функцыянальнай адукаванасці вучняў**

З 2023 года ў Беларусі праводзіцца нацыянальнае даследаванне якасці адукацыі (НДЯА), накіраванае на дыягностыку сфарміраванасці функцыянальнай адукаванасці вучняў. У лістападзе-снежні 2025 года плануецца правядзенне рэпетыцыйнага НДЯА, асноўнай мэтай якога з’яўляецца падрыхтоўка вучняў да маштабнага даследавання ў 2026 годзе.

Важным сродкам фарміравання функцыянальнай адукаванасці з’яўляюцца практычныя задачы, заснаваныя на мадэляванні жыццёвых сітуацый. Для іх вырашэння вучням патрабуецца прымяняць міждысцыплінарныя веды, крытычнае і крэатыўнае мысленне, уменні працаваць з інфармацыяй, а таксама іншыя ключавыя кампетэнцыі. Прыклады падобных заданняў уключаны ў дапаможнікі серыі «Учимся учиться» і «Учимся мыслить и действовать».

Падрыхтавана серыя вучэбна-метадычных комплексаў (ВМК) факультатыўных заняткаў па фарміраванні функцыянальнай адукаванасці вучняў з дапамогай арганізацыі праектнай дзейнасці. ВМК факультатыўных заняткаў размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 учебный год / Агульная сярэдняя адукацыя /* *Вучэбныя прадметы. I–IV класы; Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

Карысная інфармацыя па фарміраванні ў вучняў функцыянальнай адукаванасці (навукова-метадычныя публікацыі па пытаннях фарміравання і ацэнкі функцыянальнай адукаванасці, памяткі для вучняў і бацькоў, трэніровачныя заданні НДЯА і інш.) размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html). Выканаць трэніровачныя заданні можна на платформе [*https://niko.unibel.by*](https://niko.unibel.by)*.*

Пры арганізацыі адукацыйнага працэсу **па кітайскай мове** рэкамендуецца выкарыстоўваць матэрыялы, размешчаныя на сайтах Рэспубліканскага інстытута кітаязнаўства імя Канфуцыя Беларускага дзяржаўнага ўніверсітэта *(*[*https://rci.bsu.by*](https://rci.bsu.by/)*)*, Інстытута Канфуцыя Мінскага дзяржаўнага лінгвістычнага ўніверсітэта *(*[*https://www.mslu.by/ci*](https://www.mslu.by/ci/)*).*

З мэтай пашырэння міжнароднага супрацоўніцтва ў гуманітарнай, адукацыйнай сферах у рамках развіцця беларуска-кітайскіх адносін неабходна актывізаваць інфармацыйна-тлумачальную работу сярод вучняў, іх законных прадстаўнікоў, накіраваную на папулярызацыю вывучэння кітайскай мовы, культуры і традыцый кітайскага народа. Мэтазгодна праводзіць ва ўстановах адукацыі тыдні кітайскай мовы, віктарыны, конкурсы эпісталярнага жанру і іншыя мерапрыемствы, а таксама асвятляць дадзеныя мерапрыемствы ў сродках масавай інфармацыі, сацыяльных сетках.

**Звяртаем увагу**, што ў вучэбных дапаможніках па кітайскай мове для 6 (Частка 2, 2018), 7 (Частка 2, 2019) і 11 (2016) класаў на картаграфічных малюнках варта разглядаць Тайвань як тэрыторыю Кітайскай Народнай Рэспублікі.

**Дзяленне класа на групы** пры арганізацыі адукацыйнага працэсу па замежнай мове ажыццяўляецца ў адпаведнасці з патрабаваннямі, устаноўленымі ў п. 41 Палажэння аб установе агульнай сярэдняй адукацыі, зацверджанага пастановай Міністэрства адукацыі Рэспублікі Беларусь ад 19 верасня 2022 г. № 322 (у рэд. ад 15.04.2025) (далей – Палажэнне аб установе агульнай сярэдняй адукацыі).

Парадак прадащжэння вывучэння вучнямі V–XI (XII) класаў раней вывучаемай замежнай мовы, якая не вывучаецца ў дадзенай установе адукацыі, вызначаецца Палажэннем аб установе агульнай сярэдняй адукацыі (п. 65).

**Звяртаем увагу на тое**, што пры арганізацыі адукацыйнага працэсу настаўнік абавязаны кіравацца асноўнымі патрабаваннямі да вынікаў вучэбнай дзейнасці вучняў па адпаведнай тэме, вызначанымі ў вучэбных праграмах для III–IV, V–ІХ і X–XI класаў, на аснове якіх ён складае каляндарна-тэматычнае планаванне, распрацоўвае паўрочнае планаванне з улікам рэальных умоў навучання і выхавання ў канкрэтным класе.

**Прадметам кантролю і ацэнкі** на вучэбных занятках пазамежнай мове павінен быць змест кампанентаў іншамоўнай камунікатыўнай кампетэнцыі ў сукупнасці з яе складнікамі (маўленчай, моўнай, сацыякультурнай, кампенсаторнай, вучэбна-пазнавальнай).

Пры арганізацыі кантролю вынікаў вучэбнай дзейнасці вучняў не дапускаецца прад’яўленне патрабаванняў, якія не прадугледжаны вучэбнымі праграмамі.

Ацэнка вынікаў вучэбнай дзейнасці вучняў па вучэбным прадмеце **«Замежная мова»** ажыццяўляецца ў адпаведнасці з нормамі ацэнкі вынікаў вучэбнай дзейнасці вучняў, якія вызначаны ў **дадатку 13** да Правіл правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджаных пастановай Міністэрства адукацыі Рэспублікі Беларусь ад 11 ліпеня 2022 г. № 184.

Патрабаванні да кантролю і ацэнкі вынікаў вучэбнай дзейнасці вучняў у працэсе засваення імі зместу адукацыйнай праграмы агульнай сярэдняй адукацыі ўстанаўліваюцца Метадычнымі ўказаннямі па арганізацыі кантролю і ацэнкі вынікаў вучэбнай дзейнасці вучняў па вучэбных прадметах пры засваенні зместу адукацыйных праграм агульнай сярэдняй адукацыі, прымяненні норм ацэнкі вынікаў вучэбнай дзейнасці вучняў па вучэбных прадметах, зацверджанымі Міністэрствам адукацыі Рэспублікі Беларусь ад 15 верасня 2022 г. (у рэд. ад 30.08.2024), (п. 24).

У навучанні замежнай мове рэкамендуецца чаргаванне і спалучэнне розных відаў **дамашніх заданняў**: вусных, пісьмовых; абавязковых, на выбар; агульных, дыферэнцыраваных; камбінаваных, творчых. Дамашнім заданням творчага характару папярэднічае падрыхтоўчая праца на ўроку.

**Дамашнія заданні** павінны быць разнастайнымі па форме, віду запланаванай дзейнасці і пасільнымі для выканання вучнямі. Звяртаем увагу, што ў вучэбна-метадычных дапаможніках для настаўнікаў прапануюцца варыянты дамашняга задання. Настаўнік можа выбіраць яго з улікам таго, што было выканана на ўроку ў кожнай канкрэтнай групе (канкрэтным класе).

З мэтай папярэджання перагрузкі вучняў настаўніку неабходна сачыць за аб’ёмам дамашняга задання, тлумачыць на ўроку змест, парадак і прыёмы яго выканання.

Старонкі **класнага журнала** запаўняюцца на той мове, на якой ажыццяўляюцца навучанне і выхаванне ва ўстанове агульнай сярэдняй адукацыі. Дапускаецца запісваць на замежнай мове моўны матэрыял, прадстаўлены ў вучэбных праграмах.

Пры запаўненні графы «Змест вучэбных заняткаў» назва тэмы запісваецца адзін раз згодна з вучэбнай праграмай. На наступных уроках паэтапна абазначаюцца канкрэтная сітуацыя зносін і від маўленчай дзейнасці вучняў (маналагічнае маўленне, дыялагічнае маўленне, полілагічнае маўленне (XI клас)), чытанне, успрыманне і разуменне маўлення на слых, пісьмовае маўленне). Моўны матэрыял запісваецца ў адпаведнасці з каляндарна-тэматычным планаваннем. Напрыклад:

*Сям’я і сябры. Дыялагічнае маўленне. Present Simple.*

*Любімыя заняткі. Успрыманне і разуменне маўлення на слых.*

Назва факультатыўных заняткаў запісваецца ў журнале ў адпаведнасці з назвай вучэбнай праграмы, напрыклад:

*практыкум па чытанні;*

*другая замежная мова (іспанская).*

Для правядзення **факультатыўных заняткаў** прапануецца выкарыстоўваць вучэбныя праграмы, зацверджаныя Міністэрствам адукацыі. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы.  
V–XI класы / Англійская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

1. **Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*https://eior.by*](https://eior.by) – адзіны інфармацыйна-адукацыйны рэсурс;

[*http://boxapps.adu.by*](http://boxapps.adu.by) – камплекты інтэрактыўных дыдактычных матэрыялаў па вучэбным прадмеце «Замежная мова»;

[*http://www.belarus.by/ru/travel/heritage*](http://www.belarus.by/ru/travel/heritage) – [афіцыйны сайт Рэспублікі Беларусь;](file:///D:\Романовская\ИМП_2019-2020\официальный%20сайт%20Республики%20Беларусь;)

[*http://www.belstat.gov.by/*](http://www.belstat.gov.by/)– Нацыянальны статыстычны камітэт Рэспублікі Беларусь.

1. **Арганізацыя метадычнай работы**

У план работы метадычных фарміраванняў настаўнікаў замежнай мовы (школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў па вучэбным прадмеце «Замежная мова» і інш.) у 2025/2026 навучальным годзе прапануецца ўключыць актуальныя пытанні арганізацыі адукацыйнага працэсу па вучэбным прадмеце «Замежная мова» і методыкі выкладання вучэбнага прадмета «Замежная мова». У кантэксце падрыхтоўкі да НДЯА–2026 рэкамендуецца працягнуць работу па фарміраванні функцыянальнай адукаванасці вучняў сродкамі вучэбнага прадмета «Замежная мова».

Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў.

На жнівеньскіх прадметных секцыях настаўнікаў замежнай мовы рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадмеце «Замежная мова» ў 2025/2026 навучальным годзе:

навацыі Кодэкса Рэспублікі Беларусь аб адукацыі; нарматыўныя прававыя акты, якія рэгулююць пытанні арганізацыі адукацыйнага працэсу на I–III ступенях агульнай сярэдняй адукацыі, асаблівасці выканання іх патрабаванняў у новым навучальным годзе;

абноўленыя вучэбныя праграмы і вучэбна-метадычныя комплексы па вучэбным прадмеце «Замежная мова»;

асаблівасці выкарыстання адзінага інфармацыйна-адукацыйнага рэсурсу *(*[*https://eior.by*](https://eior.by/)*)* у адукацыйным працэсе па вучэбным прадмеце «Замежная мова».

2. Патрабаванні да арганізацыі адукацыйнага працэсу:

стварэнне бяспечных умоў арганізацыі адукацыйнага працэсу ва ўстановах агульнай сярэдняй адукацыі;

рэалізацыя выхаваўчага патэнцыялу ўрока замежнай мовы;

рэалізацыя міжпрадметных сувязей.

3. Аналіз вынікаў і напрамкі ўдасканалення падрыхтоўкі вучняў да цэнтралізаванага экзамену па замежнай мове на III ступені агульнай сярэдняй адукацыі.

4. Падрыхтоўка вучняў да рэпетыцыйнага Нацыянальнага даследавання якасці адукацыі.

5. Аналіз вынікаў работы метадычных фарміраванняў настаўнікаў замежнай мовы ў 2024/2025 навучальным годзе. Планаванне работы метадычных фарміраванняў на 2025/2026 навучальны год.

6. Рэалізацыя задач Года добраўпарадкавання ва ўстанове адукацыі і на прылеглай тэрыторыі.

На працягу навучальнага года на пасяджэннях метадычных фарміраванняў настаўнікаў замежных моў рэкамендуецца разгледзець пытанні методыкі выкладання вучэбнага прадмета «Замежная мова» з улікам наяўнага эфектыўнага педагагічнага вопыту настаўнікаў рэгіёну:

асаблівасці праектавання сучаснага ўрока замежнай мовы;

арганізацыя адукацыйнага працэсу пры вывучэнні вучэбнага прадмета «Замежная мова» з мэтай фарміравання функцыянальнай адукаванасці вучняў (чытацкая, інфармацыйная, сацыяльна-бытавая, мастацка-эстэтычная і інш.);

выкарыстанне кампетэнтнасна-арыентаваных заданняў праблемнага характару для дасягнення прадметных, метапрадметных і асобасных адукацыйных вынікаў вучняў;

праектаванне сучаснага ўрока замежнай мовы з пазіцыі камунікатыўнага, сістэмна-дзейнаснага і кампетэнтнаснага падыходаў з выкарыстаннем актыўных і інтэрактыўных метадаў навучання з мэтай развіцця камунікатыўнай культуры вучняў;

дыверсіфікацыя форм урочнай і пазаўрочнай дзейнасці (ролевыя і дзелавыя гульні, сімуляцыі, дыскусіі, дэбаты, круглы стол, ток-шоу, віктарыны, конкурсы, экскурсіі, моўныя праекты, творчыя майстэрні і інш.) з мэтай авалодання вучнем моўнай, маўленчай, сацыякультурнай, вучэбна-пазнавальнай і кампенсаторнай кампетэнцыямі;

функцыянальныя і змястоўныя магчымасці вучэбных дапаможнікаў па замежнай мове як сродак развіцця чытацкай адукаванасці вучняў;

развіццё навыкаў аналітычнай работы з тэкстам на ўроках замежнай мовы для фарміравання чытацкай адукаванасці і эмацыянальнага інтэлекту вучняў;

асаблівасці арганізацыі адукацыйнага працэсу з мэтай актывізацыі вучэбнай дзейнасці і павышэння ўзроўню навучанасці вучняў з рознымі адукацыйнымі патрэбамі;

фарміраванне навыкаў самастойнай вучэбнай дзейнасці на ўроках замежнай мовы;

выкарыстанне лічбавых тэхналогій для арганізацыі адукацыйнага працэсу, уключаючы тэхналогіі штучнага інтэлекту;

прымяненне фарміруючага ацэньвання на ўроках замежнай мовы як умова атрымання зваротнай сувязі ад вучняў і развіцця навыку прымянення ведаў на практыцы;

выхаваўчы і развіццёвы патэнцыял урока замежнай мовы;

выкарыстанне эфектыўных адукацыйных стратэгій і дыферэнцыраванага навучання ў рабоце з адоранымі дзецьмі.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў: *(*[*https://www.akademy.by*](https://www.akademy.by)*/* [*Актуальныя матэрыялы / Аб Акадэміі/ Мерапрыемствы, якія праводзяцца ў перыяд паміж павышэннямі кваліфікацыі*](https://www.akademy.by/index.php/ru/aktual/37-anons-2?clckid=41dea54c)*)*.

Адукацыйныя праграмы павышэння кваліфікацыі настаўнікаў замежнай мовы рэалізуюцца таксама на базе Інстытута павышэння кваліфікацыі і перападрыхтоўкі кадраў установы адукацыі «Мінскі дзяржаўны лінгвістычны ўніверсітэт»: [*https://mslu.by/ipk*](https://mslu.by/ipk).

Навукова-інфармацыйную і арганізацыйна-метадычную дапамогу настаўнікам замежнай мовы аказвае навукова-метадычны часопіс «Замежныя мовы» (дзяржаўнае прадпрыемства «Выдавецтва “Адукацыя і выхаванне”»). Часопіс прысвечаны актуальным пытанням выкладання замежнай мовы ва ўстановах агульнай сярэдняй адукацыі. Асаблівая ўвага надаецца сучасным падыходам, методыкам і тэхналогіям навучання замежнай мове.